stanford-oval/wikipedia huggingface dataset:
Gettomasan diskografia
Vierailijana

| Artisti | Kappale | Albumilta | Muut vierailijat | Vuosi |
| --- | --- | --- | --- | --- |
| Rekami | ”Paras vuos” | Vuoden tulokas |  | 2013 |
| Are | ”Grillijuhlissa” | Raaka ja leikkaamaton | Rekami | 2015 |
| Sere | ”Junantuoma” | Ei oo helppoo |  | 2016 |
| Joosu J | ”A.T.M.” | 1993 |  | 2016 |
| Aksim | ”Ghost Dog” | Kymmenen euron kesämekot |  | 2016 |
| Rekami & Joniveli | ”Diilaan nauhoja” | Harjun takana - EP |  | 2017 |
| Lauri Haav | ”Bädäss” | Kilipää |  | 2018 |
| Lauri Haav | ”Onksul todisteit” | Nyt ja heti | Tohtori Getto | 2019 |
| Cavallini & Shrty | ”16v” | 10/10 |  | 2020 |
| Gracias | ”G (Älä Unohda)” | Graciasi LP |  | 2020 |
| Pyrythekid | ”Epäkohtelias” | KID 2 |  | 2020 |
| Elastinen | ”Mähän sanoin” | Uusia Muistoi |  | 2020 |
| TheoFuego | ”Doon wörii” | BUFFA |  | 2020 |
| Lauri Haav | ”Patsas” | Silmät kii | Justsesomali | 2020 |
| Cledos | ”KILO” | CEISSI |  | 2020 |
| DJ Massimo  | ”8 x 8” | MZMO | Hannibal, Tapani Kansalainen, Paleface, OG Ikonen, Jodarok, Are, Solonen | 2021 |
| Ege Zulu | ”Valmiina futaa” |  |  | 2021 |
| Stepa | ”Päivä elämässä” | Siistii räppii |  | 2022 |
| Lyttä | ”Hamilton” | REIJO | Lauri Haav | 2022 |
| Etta | ”Perus” | Tykkäät kummiski |  | 2022 |
| Nebi | ”KiMi” | TÄYTYY YMMÄRTÄÄ |  | 2022 |
| Are | ”Kuumien käsien harha” | Kaiken teoria |  | 2023 |
| Rekami | ”Malja meille” | Pianotunnit |  | 2023 |
| Lauri Haav | ”Feimii” | Aino |  | 2023 |
| Pessa | ”5AM” |  |  | 2023 |
| Lyttä & Tohtori Getto | ”Masa interlude (BANG)” | Kaks nimee |  | 2024 |
| Lyttä & Tohtori Getto | ”Turhaa” | Kaks nimee |  | 2024 |
| SANNI | ”Paperihaavoja” |  |  | 2024 |
| Van Hegen | ”Yks Hymy” |  |  | 2024 |
| Shakkii | ”Makaveli” | Pelaa Shakkii |  | 2024 |
Musiikkivideot

| --- | --- |
 Hiljaa Hyvä Tulee (2013)  Vellamo tyylillä (2014)  Kuolleet Presidentit (2014)  Älä Fronttaa (2014)  Mitä sä selität (2014)  Kuulokkeet (2014)  Ota Kiinni Jos Saat (2015)  Sama Jätkä (2015)  Missä Oot Poika? (2015)  Kuka (2016)  Katumuksii (2016)  Pelaat ittees (2016)  Raiders (2016)  Entä sä (2017)  Ykkösen bägei (2017)  Kapteeniupponalle (2017)  Lössi (2018)  Johtotähti (2018)  Ei mitään järkee (2018)  Muijii stadis (2019)  Silmät (2019)  Jeesei (2019) :  Mähän Sanoin (2020)  Flanellei (2020)  Kaksovine (2020)  Veli mä vannon (2020)  Istu (2020)  Hyvä me (2022)  Iso takki (2022)  500 Hevosta (2022)  Shamppanjadieetillä (2022)  Hölliikse (2022)  Vastustamaton (2022)  Meit ei oo (2023)  Jälkeekään (2023)  Väärin (2023)  Hautajaiset (2024)  Exät (2024)  Stunttaa (2024)
Commodore 64

Commodore 64 (tunnetaan myös nimillä C64, C-64, C= 64, tai joskus CBM 64 tai VIC-64) on Commodore Business Machinesin elokuussa vuonna 1982 julkaisema jättimäisen suosion saavuttanut kotitietokone. Sen valmistuksen päättymiseen (1993) mennessä sitä oli myyty arviolta 17–30 miljoonaa kappaletta ympäri maailman. Guinness World Recordsin mukaan C64 on kaikkien aikojen myydyin yksittäinen tietokonemalli.
Suomessa Commodore 64:n myynti ylitti muun maailman asukaslukuun suhteutettuna; sitä markkinoitiinkin lempinimillä Vapauttaja, ja Tasavallan tietokone. Koneen muita suomenkielisiä lempinimiä ovat muun muassa kuusnelonen, kuusnelkku, kuuslankku, kuusnepa tai ceekuusnelonen.
Tietokoneesta julkaistiin myös C64-Aldi-erikoisversio, joka oli tarkoitettu saksalaiselle Aldi-kauppaketjulle ja postimyyntifirmoille. Kyseisessä erikoismallissa oli beiget kuoret ja valkoiset näppäimet.
Commodore 64C levyasemalla (1541-II) ja värimonitorilla (1084S).
Historia

Commodore 64 esiteltiin tammikuussa 1982 CES-messuilla.
Tietokoneen rakentamisen arvioitiin maksavan 135 dollaria, koska Commodore omisti MOS Technologyn, joka teki suurimman osan mikrosiruista, mikä jätti varaa hinnoitteluun. Commodore markkinoi konetta aggressiivisesti, ja sitä myytiin tavarataloissa, halpahalleissa ja lelukaupoissa omien valtuutettujen jälleenmyyjien lisäksi. Tämä mahdollisti, aivan kuten edeltäjänsä VIC-20:n, kilpailun pelikonsoleita vastaan. Vuonna 1983 Commodore tarjosi Yhdysvalloissa 100 dollarin hyvitystä C64:n hintaan minkä tahansa videopelikonsolin tai tietokoneen kuittia vastaan.
Suomessa C64:ää myytiin noin 3 000 markan hintaan keväällä 1984. Jouluun mennessä hinta laski 2 500 markkaan, ja siihen sisältyi myös kasettiasema ja peliohjain.
Commodoren vuonna 1983 julkaisema Commodore SX-64 oli kannettava tietokone, joka sisälsi Commodore 64:n lisäksi Commodore 1541 -levyaseman. Se oli myös maailman ensimmäinen värinäytöllinen kannettava tietokone. SX64 ei kuitenkaan sisältänyt akkua vaan tarvitsi toimiakseen verkkovirtaa. Tämän takia SX64:ää ei aina luokitella kannettavaksi tietokoneeksi. Koneessa oli kuitenkin tehty teknisiä ratkaisuja niin, että sen akkukäyttöön muuttaminen olisi ollut kohtuullisen helppoa. Esimerkiksi peruskoneen toc-kelloihin tarvitsema 9 voltin vaihtovirta on korvattu SX-koneessa värähtelijällä.
Vuonna 1986 Commodore julkaisi Commodore 64C:n, joka oli toiminnallisesti samanlainen kuin alkuperäinen, mutta ulkoasu oli suunniteltu uudelleen Commodore 128:n mukaisesti ilmaisemaan uutta muotoilua. Vuonna 1987 Commodore alkoi toimittaa C64C:tä täysin uudella emolevysuunnittelulla. Tavoitteena oli vähentää C64:n valmistuskuluja entisestään.
90-luvun alussa C-64:ää alettiin uudestaan myydä vanhantyyppisellä ”leipälaatikkokotelolla” ("breadbin"). Esimerkiksi Musta Pörssi -ketju myi tätä mallia tuhannen markan kampanjapakettina, johon kuului kasettiasema, peliohjain ja kolmen pelin moduuli.
Commodore 64:n MOS 6581 SID -äänipiiri oli varsin edistyksellinen verrattuna useimpien muiden tietokoneiden äänipiireihin. Commodore 64:llä onkin tehty paljon musiikkia, mikä on yhä suosittua tietokoneharrastajien keskuudessa. Arvostetuimpiin säveltäjiin kuuluvat Rob Hubbard ja Martin Galway.
Massamuistiliitäntöjä oli kasettiasemalle sekä levykeasemalle, joista suosituin oli Commodoren oma (VIC-)1541. Se sai lempinimen "leivänpaahdin" sisäänrakennetun muuntajansa aiheuttaman kuumenemisen takia.
Vaikka Commodore 64:t olivat käytännön kannalta melko samanlaisia, on otettava huomioon, että niitä valmistettiin monta erilaista erää. Vuosien mittaan laitetta koottiin kulloinkin edullisimmista saatavilla olleista osista. Lisäksi Commodore tuotti paljon prototyyppejä. Monien Commodoren tietokonemallien myynti oli hyvin pientä tai jopa olematonta, esimerkiksi Commodore 65:n.
Käyttöjärjestelmä ja ohjelmointi

Koneen ohjelmistoon kuuluvat Commodoren itse kehittämä KERNAL ja myös käyttöliittymänä toimiva Commodore Basic v.2.0 -BASIC-tulkki, jolla voi kirjoittaa ohjelmia tai ladata valmiita ohjelmia kasettiasemalta tai levyasemalta load-käskyllä.
Ohjelmisto oli jo VIC-20:ssä käytetty.
Commodore Basic perustuu Microsoftilta 10 000 dollarin kertamaksulla lisensoituun Microsoft BASICiin. Kieli oli ostettu alun perin PET-koneita varten ja se oli jäänyt pahasti ajastaan jälkeen. Se ei sisältänyt esimerkiksi lainkaan keinoja uusien koneiden grafiikka- tai ääniominaisuuksien käyttöön.
Jos BASIC-ohjelmoija halusi käyttää spritejä tai muita Commodore 64:n grafiikka- ja ääniominaisuuksia, hän joutui käsittelemään suoraan muistia ja asianomaisten piirien rekistereitä POKE- ja PEEK-käskyjen avulla. Tulkin hitauden takia BASIC-ohjelmat kykenevät melko vaatimattomaan audiovisuaaliseen toimintaan, joten konekieliset alirutiinit olivat suosittuja BASIC-ohjelmoijienkin keskuudessa.
Commodore Basicin ja konekielen ohella Commodore 64:ään oli saatavilla lukuisten ohjelmointikielten tulkkeja ja kääntäjiä. Näitä olivat alkuperäistä laajempi Basic-kieli Simons' Basic, useat Pascalit (Zoom-Pascal, Oxford Pascal) ja Forthit (Handic Forth, HES Forth, Forth 64) sekä Logo ja Comal.
Berkeley Softworks -yhtiö teki Commodore 64:lle graafisen käyttöjärjestelmän nimeltä GEOS, joka muistutti Macintoshien mukana tullutta Systemiä. GEOSia ei kuitenkaan jaettu Commodore 64:n vakiovarusteena.
Commodore 64:n vaikutus kotimikrokulttuuriin ja tietokoneharrastukseen on ollut hyvin merkittävä. Commodore 64 oli Suomessa ja monessa muussa maassa ylivoimaisesti menestyksekkäin varsinkin harrastajien ensimmäisenä tietokoneena. Siksi se onkin saanut eräänlaisen kulttiaseman. C-64 on myös yleisen käsityksen mukaan se kone, josta demoskenenä tunnettu alakulttuuri sai alkunsa. C-64 on vieläkin varsin suosittu demokoneena, ja uusia demoja ilmestyy silloin tällöin. Myös monet elektronisen musiikin tekijät ovat alkaneet käyttää musiikissaan C-64:n SID-piirejä.
Nykyään

Commodore 64:lle julkaistaan edelleen uusia pelejä joka vuosi. Jokaista alkuperäisen C64:n osaa valmistetaan uustuotantoversioina. Saatavilla on alkuperäisen C64-koneen näköisiä, mutta modernilla prosessoritekniikalla toteutettuja kloonikoneita. C64:n klooneihin kuuluu THEC64 Mini (2018), joka on kooltaan puolet alkuperäisestä ja C64 D2TV (2005), joka on kokonaisuudesssaan pakattu joystickin sisään. Commodore 64:n toiminnallisuutta voidaan jäljitellä nykyaikaisessa tietokoneessa VICE-emulaattoriohjelmalla.
Tekniset tiedot

Suoritin: MOS 6510 (läheistä sukua MOS 6502:lle)
Kellotaajuus: 0,985 MHz (PAL) / 1,023 MHz (NTSC)
Grafiikkapiiri: MOS Technology VIC-II MOS 6567/8567 (NTSC) / MOS 6569/8569 (PAL)
Tekstitila: 40 × 25 merkkiä, 16 väriä, merkit joko 2- tai 4-värisiä, 4-värisessä kaksi väriä on kaikille yhteisenä tai harvemmin käytetty eri taustavärien tila, jolloin nämä eri taustavärit ovat ruudun alueella yhteisiä.selvennä
Grafiikkatilat:
160 × 200, 16 väriä, enintään neljä eri väriä kussakin 40 × 25:stä merkkiblokista
320 × 200, 16 väriä, enintään kaksi eri väriä kussakin 40 × 25:stä merkkiblokista
Spritet: kahdeksan kappaletta, kaksi- tai nelivärisiä, värit määriteltävissä kullekin spritelle erikseen, paitsi nelivärisissä kaksi väriä ovat kaikille spriteille yhteisiä.
Pehmeä näytön vieritys pikselin tarkkuudella pysty- ja vaakasuunnassa.
Rasterikeskeytysmahdollisuus
Äänipiiri: MOS Technology 6581/8580 ”SID”:
3 äänigeneraattoria (oskillaattoria), laajuudeltaan 9 oktaavia
3 ohjelmoitavaa ADSR-verhokäyrägeneraattoria jokaiselle äänigeneraattorille erikseen
4 aaltomuotoa: kolmio-, saha-, pulssi- ja kohina-aaltomuodot (pulssin leveys ohjelmoitavissa)
yhteinen multimode-suodatin (alipäästö, kaistanpäästö ja ylipäästö) kaikille äänigeneraattoreille, suodattimessa säädettävä resonanssikorostus
oskillaattorin synkronointi ja rengasmodulaatio
RAM-muisti:
64 kt (oletuksena 38 kt vapaana BASIC-ohjelmille)
512 t väri-RAM (muistialueena 1 kilotavu, 4-bittisinä nibbleinä näkyvä)
ROM-muisti:
20 kt (8 kt:n BASIC 2.0, 8 kt käyttöjärjestelmälle (KERNAL), 4 kt:n merkkigeneraattori kahdelle 2 kt:n merkistölle)
Väyläliityntäpiirit:
2 kpl 6526-piirejä, joista toisen vastuulla näppäimistö/joystickit, IRQ-kello, kasettiaseman luku, toisen sarjaväylä/käyttäjänportti. Piireissä ominaisuutena myös TOD-kello.
Oheislaiteliitännät:
2 × Atari-yhteensopiva joystick-liitin (Atari-liitin, myös paddlet, hiiri ja portissa 1 valokynä)
moduuliportti
5- tai 8-pinninen videoliitin (jälkimmäinen yhteensopiva edellisen kanssa, jälkimmäisessä lisäksi Y/C-kuva saatavissa)
RF-modulaattori (normaalisti kanavalla 36 UHF)
sarjaportti (Commodoren oma sarjaväylä)
kasettiasemaliitin (sama kuin PET:issä ja VIC:issä)
käyttäjänportti
Ominaisuuksia voi avartaa erilaisilla laajennuksilla, joita ovat valmistaneet paitsi Commodore itse myös monet muut yritykset sekä harrastajat. Esimerkiksi yhdysvaltalaisen CMD:n valmistama SuperCPU-moduuli sisältää 20 MHz:n kellotaajuudella toimivan 65816-suorittimen ja mahdollisuuden käyttää jopa 16 megatavun keskusmuistia. Tällaiset laajennukset ovat kuitenkin aina olleet harvinaisia, ja vain hyvin harvat C64-ohjelmat osaavat hyödyntää esimerkiksi lisämuisteja.
Pelit

Suosittuja Commodore 64 -pelejä olivat mm. Bubble Bobble, International Karate +, The Last Ninja, Maniac Mansion, Turrican, Ultima IV: Quest of the Avatar, Wizball ja Zak McKracken and the Alien Mindbenders.
Kirjallisuutta

Juho Kuorikoski: Commodore 64: Tasavallan tietokone.  Minerva, 2017.  ISBN 9789523125094
Aiheesta muualla

Commodore 64 Golden ( Arkistoitu – Internet Archive)
Kun miljoonas Commodore 64 tuotettiin Saksassa, tuotettiin parisataa kappaletta numeroituja Commodore 64 -koneita. Ainoa käytännön ero oli, että näppäimistö ja kotelo olivat kauttaaltaan kullanvärisiä.
Commodore 64 GS
Commodore 64 -pelikonsoli, jossa ei ollut näppäimistöä eikä kasettiasemaa (vrt. Amiga CD32). Laitteessa pystyi käyttämään vain pelimoduuleja ja tämän laitteen innoittamana kovin vähäinen C64-pelimoduulituotantokin elpyi hetkeksi. Laitteessa oli joystick-liitännät.
Commodore 64 G
Harvinaisempi erikoisuus, joka julkaistiin vuonna 1987. Siinä on vanhan C-64:n mallinen kotelo mutta väri on valkoinen kuten C-64C:ssä. Sisältää saman koneiston kuin Commodore 64 GS.
Wikimedia Commonsissa on kuvia tai muita tiedostoja aiheesta .
C=64:n äänipiirin suunnittelijan, Bob Yannesin haastattelu
C64 Music
Commodore 64 kelpasi Bittiputaan mummollekin – Ylen Elävä arkisto
Commodore 64 demoskene Ylen KulttuuriCocktail-sarjan dokumentti vuodelta 2017 kuvaa nykypäivän C64-harrastajia. 11 min.
| Auktoriteettitunnisteet  |
| --- | --- |
Kansalliset:  Saksa  Israel  Yhdysvallat  Tšekki 
Muut:  ELMCIP 
Commodore 1541 -levykeasema, sarjakaapeli päällä.
Commodore 1541-II -levykeasema.
Commodore 64:n innokas käyttäjä vuonna 1985.
C64:n käynnistyskuva.
C64 Rev A. PAL:n emolevy (1982).
C64C:n emolevy (C64E Rev. B) (1992).
Commodoren vanha kulmikas hiiri.
M/S Ehrensvärd

M/S Ehrensvärd Katajanokalla
M/S Ehrensvärd on yksi Suomenlinnan lautoista. Se tunnetaan niin kutsuttuna huoltolauttana, joka liikennöi vain arkisin.
Laivan on valmistanut konepaja Hollming. Tarjouskisassa olivat vuonna 1977 mukana Hollming ja Valmet. Hollmingin tarjous oli alun perin epäilyttävän alhaiset 5,1 miljoonaa markkaa, ja rakennustöiden aikana huomattiinkin runsaasti ongelmia muun muassa lautan pituuteen ja potkureihin liittyen. Lautta saikin rakennusaikanaan lehdistössä liikanimen "susi-lautta".
Huoltolautan vihki käyttöön kaupunginjohtaja Teuvo Auran vaimo Sirkka Aura. Lautta aloitti säännöllisen liikennöinnin 27. marraskuuta 1978.
Tekniset tiedot

Tiedot vuodelta 2009.
Pituus 43,0 m
Leveys 8,7 m
Maksimisyväys 4,4 m
Sivukorkeus 3,2 m
Bruttovetoisuus 280
Koneteho 1100 kW
Pääkoneen tyyppi Caterpillar 3508 V
(tila) liikenteessä
Luettelo Uudenkaarlepyyn julkisista taideteoksista ja muistomerkeistä

Luettelo Uudenkaarlepyyn julkisista taideteoksista ja muistomerkeistä sisältää Uudenkaarlepyyn kaupungissa olevat pysyvät patsaat, muistomerkit ja muistolaatat. Uuteenkaarlepyyhyn on liitetty Uudenkaarlepyyn maalaiskunta sekä Munsalan ja Jepuan kunnat.
Neurodiversiteetti

Äärettömyyden symboli sateenkaaren väreissä edustaa autismikirjon monimuotoisuutta osana äärettömän monimuotoista neurokirjon likettä.
Neurodiversiteetillä viitataan ihmiskunnan neurologiseen monimuotoisuuteen. 
Termi on johdettu biodiversiteetistä eli biologisesta monimuotoisuudesta, jota pidetään yleisesti arvokkaana ja hyödyllisenä asiana.
Neurodiversiteetin käsite syntyi 1990-luvulla autismin kirjolaisten internet-ryhmissä. Termillä viitataan ajatukseen siitä, että neurologinen erilaisuus pitäisi nähdä rikkautena ja hyväksyä osana ihmiskunnan luonnollista muuntelua. Nykyään termiä käytetään ajettaessa autististen, ADHD-ihmisten, lukihäiriöisten ja tourettensyndroomaisten kaltaisten neurologisesti poikkeavien väestöryhmien oikeuksia.
Lähteitä

1 2 3 4 5  Jaarsma P, Welin S: Autism as a Natural Human Variation: Reflections on the Claims of the Neurodiversity Movement. Health Care Anal, 2011.  PubMed:21311979  doi:10.1007/s10728-011-0169-9  Artikkelin verkkoversio. (PDF) (Arkistoitu – Internet Archive)
1 2  Woodford, Gillian. 'We Don't Need to be Cured' Autistics Say. National Review of Medicine. Volume 3. No. 8. April 30, 2006. Retrieved February 23, 2008.
↑  Morrice, Polly (January 29, 2006) "Otherwise Minded" The New York Times, review of A Mind Apart: Travels in a Neurodiverse World
↑  Mackenzie, Robin: Is our legal, health care and social support infrastructure neurodiverse enough? How far are the aims of the neurodiversity movement fulfilled for those diagnosed with cognitive disability and learning disability? Tizard Learning Disability Review, 31.1.2011, 16. vsk, nro 1, s. 30–37.  Pier Professional. ”We recommend, therefore, that the term neurodiverse include the conditions ASD, ADHD, OCD, language disorders, dyspraxia, dyslexia and Tourette's syndrome.” doi:10.5042/tldr.2011.0005
↑  Blume, Harvey: Neurodiversity. The Atlantic, September 30, 1998.  Artikkelin verkkoversio. Viitattu November 7, 2007.
↑  Blume, Harvey: Autistics, freed from face-to-face encounters, are communicating in cyberspace. The New York Times, June 30, 1997.  Artikkelin verkkoversio. Viitattu November 8, 2007.
↑  Home page.  DANDA.  Retrieved on 2007-11-08
↑  Harmon, Amy. Neurodiversity Forever; The Disability Movement Turns to Brains. The New York Times, May 9, 2004.  Retrieved on 2007-11-08.
1 2  Bumiller, Kristen. "The Geneticization of Autism: From New Reproductive Technologies to the Conception of Genetic Normalcy." Signs 34.4 (2009): 875-99. Chicago Journals. University of Chicago Press.
1 2  Pollak, David. 2009. “Neurodiversity in Higher Education.” John Wiley & Sons, Ltd.
↑  Fenton, Andrew, and Tim Krahn. "Autism, Neurodiversity and Equality Beyond the Normal." Journal of Ethics in Mental Health 2.2 (2007): 1-6. Web. 10  November 2009.
↑  Kushki et al: Functional autonomic nervous system profile in children with autism spectrum disorder. Molecular Autism 2014,5:39.
↑  Marja-Leena Mattila: Autism spectrum disorders: an epidemiological and clinical study. Väitöstutkimus. Oulun yliopiston lääketieteellinen tiedekunta 2014
Lauritsalan koulu

| Lauritsalan koulu |
| --- | --- |
Sijainti:  Osulankatu 3, 53300 Lappeenranta
Koordinaatit:  61°04.45′N, 28°15.63′E
Tyyppi:  peruskoulu
Rehtori:  Santtu Peltomaa
Luokat:  1–9 & esikoulu
Oppilaita:  n. 710 (2023)
Verkkosivut
Lauritsalan koulu on peruskoulu, joka sijaitsee Lappeenrannassa Lauritsalan kaupunginosassa, noin viisi kilometriä keskustasta. Koulussa on peruskoulun luokat 1–9. Lisäksi koulukeskuksen yhteydessä toimii päiväkoti ja esikoulu. Vuonna 2023 koulussa oli noin 710 oppilasta Opettajia on yli 70.
Vuonna 2008 Lauritsalan koulu (yläkoulu) ja Luukkaan koulu (alakoulu) yhdistyivät yhdeksi isoksi kouluksi.
Gazan avustussaattueen välikohtaus

| Gazan avustussaattueen välikohtaus |
| --- | --- |
 Komoreille liputettu turkkilaisen humanitäärisen IHH (İnsani Yardım Vakfı) -kansalaisjärjestön omistama Mavi Marmara oli yksi avustussaattueen laivoista
Paikka:  kansainvälisillä vesillä Välimerellä lähellä Gazan rannikkoa, koordinaatit 32.64113, 33.56727
Ajankohta:  31. toukokuuta 2010   n. 4.00 (IST) (UTC+3)–
Kuolleita:  ainakin 9 matkustajaa
Haavoittuneita:  ainakin 60 matkustajaa 7 sotilasta
Gazan avustussaattueen välikohtaus tapahtui 31. toukokuuta 2010 aamuyöstä kansainvälisillä vesillä Välimerellä, kun Israelin merivoimat tarkastivat Gazaan matkalla ollutta "Gaza Freedom Flotilla" -avustussaattuetta, johon kuului kuusi laivaa. Koska Mavi Marmara oli kieltäytynyt muuttamasta kurssia, merivoimat laski helikoptereista sotilaita sen kannelle. 30. toukokuuta 2010 IHH:n johtaja Bülent Yildirim oli turkkilaiselle televiokanava NTV:lle antanut lausunnon, jonka mukaan vastarintaan ryhdytään, mikäli saattueen aluksia yritetään pysäyttää.
Kun Israelin sotilaat laskeutuivat MV Mavi Marmaran kannelle, heidän kimppuunsa hyökättiin. Syntyi yhteenotto, jossa yhdeksän aktivistia kuoli ja kymmeniä haavoittui, mukaan lukien 10 loukkaantunutta israelilaissotilasta. Surmansa saaneiden joukossa oli yksi laivoilla työtehtävissä olleista yli 60 toimittajasta.
Freedom Flotilla -saattueeseen kuului kuusi laivaa, joissa oli satoja ihmisiä eri maista. Aktivistit yrittivät murtaa vuonna 2007 alkaneen Israelin Gazan saarron. Saattue yritti kuljettaa alueelle humanitaarista apua ja rakennustarvikkeita. Israelilaislähteiden mukaan aluksilla oli kuitenkin mukana myös improvisoituja aseita, pimeäkiikareita, luotiliivejä, kaasunaamareita että rahaa.. Viidellä saattueen laivoista ei sattunut ihmishenkien menetyksiä eikä vakavia henkilövahinkoja.
Freedom Flotilla -saattueen aloitteentekijänä ja yhtenä järjestönä oli Free Gaza -liike, joka vastustaa kolme vuotta kestänyttä Gazan saartoa. Tähän yhdysvaltalaisjärjestöön kuuluu ihmisoikeusjärjestöjä ja yksittäisiä aktivisteja. Saattueen tukemiseen tuli mukaan muita järjestöjä eri puolilta maailmaa, muun muassa Turkista, Kreikasta ja Ruotsista. Mukana oli palestiinalaisjärjestöjä sekä esimerkiksi kristillisten ja islamilaisten järjestöjen edustajia, mutta lisäksi myös ryhmä aktivisteiksi tekeytyneitä islamistitaistelijoita, jihadisteja. Avustuslaivueen pääasiallinen tukija oli islamilainen kansalaisjärjestö IHH, jonka länsimaiset syyttäjäviranomaiset ja tutkijat ovat linkittäneet terrorismiin.
Taustaa

Israel on pitänyt Gazaa tiukassa otteessaan sen jälkeen, kun islamistinen Hamas nousi alueella valtaan kesäkuussa 2007 palestiinalaisten keskinäisen valtataistelun jälkeen. Gazan taloussaarron tavoitteena on ollut lopettaa kotitekoisten aseiden valmistaminen sekä rakettien ampuminen Israelin puolelle. Ulkomailla saartoa on arvosteltu jatkuvasti siitä, että se on pikemminkin kurjistanut tavallisten gazalaisten elämää.
Saartoa murtamaan oli toukokuun lopussa lähdössä Freedom Flotillassa -saattuessa 4 rahti- ja 4 matkustalaivaa, joista jälkimmäisissä palestiina-aktivisteja useista maista. Rahtilaivoissa oli rakennus-, koulu- ja terveydenhuoltotarvikkeita sekä yleisiä avustustarvikkeita kaikkiaan 10 000 tonnia, joista osa kuuluu Israelin Gazan vientikieltolistalle. Israel tarjosi alun perin avustustavaroiden viemistä maitse omassa valvonnassaan, mutta aktivistien kieltäydyttyä Israelin ulkoministeriö ilmoitti Israelin tulevan estämään laivojen pääsyn Gazaan.
Israel perusti pidätyskeskuksen Ashdodin kaupungin satamaan, jonne saattueesta kiinniotetut aktivistit vietäisiin.
Freedom Flotillaan kuuluvat laivat kokoontuivat Kyprokselle. Sieltä lähteneiden kuuden aluksen ollessa 130 kilometrin päässä Gazan rannikosta, vielä kansainvälisellä merialueella, Israelin merivoimat ryhtyi aamuyöllä toimiin ottaakseen laivat halliintaansa. Israel pysäytti osan avustuslaivoista sabotoimalla moottoreita jo lähtösatamissa. Osa aluksista ei päässyt matkaan "teknisten vikojen vuoksi".
Laivueen laivat

Kaikki laivueen laivat eivät päässeet matkaan. Israelin armeija on vihjannut "harmaisiin toimiinsa", joilla muutaman laivan matka estettiin etukäteen sabotaasilla. Challenger I ja Challenger II joutuivat jäämään Kyprokselle. MV Rachel Corrie jäi ongelmien vuoksi Maltalle. mutta lähti matkaan, ja Israelin joukot valtasivat sen kansainvälisillä vesillä 5. kesäkuuta, tällä kertaa ilman väkivaltaa.
Challenger 1, järjestö: Free Gaza

 Sfendoni, järjestö: Ship to Gaza

 MV Mavi Marmara, järjestö: IHH

 Gazze, järjestö: IHH

 Defne Y, järjestö: IHH

 ja  MS Sofia eli Eleftheri Mesogeios, järjestö: Ship to Gaza
Laivueen laivat > Rahti

Kolme Flotilla-laivaa kuljetti vain matkustajia ja heidän henkilökohtaisia tavaroitaan ja kolme muuta laivaa kuljetti yhteensä 10 000 tonnia humanitaarista apua, arvioidulta arvoltaan 20 miljoonaa dollaria.
Israelin mukaan kaksi kolmasosaa lääkkeistä, joita flotilla kuljetti, oli vanhentunut 6 - 15 kuukautta ennen tapahtumaa, joten ne todettiin hyödyttömiksi. Osa muistakin lääkkeistä olisi vanhentunut pian. Lisäksi Israel väittää, että suuri osa lastista, mukaan luettuna sensitiiviset lääketieteelliset välineet, löydettiin sikin sokin kasoina pikemminkin kuin järkevästi pakattuina, mistä syystä ne olivat vahingoittuneita. Leikkausvälineistö, joka oli tarkoitus pitää steriilinä, oli huolimattomasti pakattu. Vanhentuvia ja sensitiivisiä välineitä säilytettiin Israelin puolustusministeriön kylmävarastossa ennen kuin ne toimitettiin Gazaan.